President Cyril Ramaphosa kon egter nie tydens sy laaste toespraak waar hy Suid-Afrikaners die nuus meegedeel het dat 20 miljoen dosisse entstowwe aangekoop word en dat “onderhandelinge tans plaasvind”, werklik verder daaroor uitbrei nie. Hy het ook nie melding gemaak van wanneer hy meer besonderhede sou hê nie.
“Dit is dieselfde regering wat tot dusver oor en oor hul onbevoegdheid tydens die pandemie bewys het. Dit is onwaarskynlik dat hulle die kundigheid of kapasiteit tydens die uitrol van ʼn massiewe entstofprogram ten toon sal kan stel. Deur aankope te beperk vertraag hulle die proses. Veral mediese werkers en ander sektore met oordrewe blootstelling, sal nou vir die regering moet wag in stede daarvan om die opsie te hê om hulself of deur hul eie mediese fonds te laat inent,” het hy bygevoeg.
Die gevaar van hierdie virus is die skade wat dit agterlaat. As inenting slegs kan help om hierdie skade te help herstel is dit reeds positief.